Zápisnica z rokovania zborového a volebného konventu
Cirkevného zboru ECAV na Slovensku Veľký Krtíš, 
konaného dňa 4. októbra 2026 v chráme Božom vo Veľkom Krtíš

Bod č. 1.: Otvorenie rokovania volebného konventu
Brat dozorca Mgr. Jaroslav Ondrejkov privítal prítomných na zasadnutí najvyššieho orgánu nášho cirkevného zboru – zborového konventu. 
Rokovaniu predsedali Mgr. Michal Meliško – zborový farár a Mgr. Jaroslav Ondrejkov - zborový dozorca CZ. 
	
Brat dozorca informoval prítomných, že termín konania volebného konventu bol oznámený na  hlavných službách Božích vo Veľkom Krtíši dňa 20. septembra 2026 a 27. septembra 2026. Podľa prezenčnej listiny sa ho zúčastňuje 38 konventuálov, ktorí dovŕšili 18 rokov a sú členmi CZ ECAV Veľký Krtíš. Konštatoval, že volebný konvent je riadne zvolaný a schopný prijímať uznesenia. Vyhlásil konvent za zriadený.

Bod č. 2.: Modlitba
Pred oboznámením sa s programom rokovania, brat zborový farár Mgr. Michal Meliško predniesol krátku modlitbu. 

Bod č. 3: Predloženie návrhu programu volebného konventu a jeho schválenie
Brat dozorca predložil na rokovanie nasledovný návrh programu: 
1.   Otvorenie rokovania volebného konventu 
2.   Modlitba 
3.   Predloženie návrhu programu volebného konventu a jeho schválenie 
4.   Určenie zapisovateľa
5.   Určenie overovateľov zápisnice
6.   Voľba sčítacej a volebnej komisie 
7.   Voľba presbyterov, predsedu a člena revíznej komisie
8.   Návrh zmluvy so spoločnosťou AGRI MILUS s.r.o. o prenájme pozemku
9.   Cirkevný príspevok
10. Oprava skladu 
11. Rôzne
12. Predloženie návrhu na uznesenia z rokovania zborového a volebného konventu 
13. Modlitba
Navrhnutý  program  prítomní účastníci konventu jednomyseľne schválili.
	
Bod č. 4: Určenie zapisovateľa
Za zapisovateľku bola navrhnutá a schválená sestra Ing. Zuzana Mondoková.

Bod č. 5: Určenie overovateľov zápisnice
Za overovateľov zápisnice z rokovania volebného konventu boli navrhnutí a schválení: brat Erik Klátik a sestra Anna Kocurová.
	
Bod č. 6: Návrh a schválenie členov volebnej a sčítacej komisie
Za členov volebnej a sčítacej komisie boli navrhnutí a schválení: predseda – sestra Mgr. Ivona Krajčíková a členovia: brat Miroslav Holec a brat Mgr. František Híveš.
	

Bod č. 7: Voľba presbyterov, predsedu a člena revíznej komisie
     Brat dozorca Mgr. Jaroslav Ondrejkov uviedol, že po odchode presbyterov sestry Márii Krajčovej a brata Jána Naďa vyšiel z presbyterstva návrh na doplnenie nových presbyterov. Navrhnutá bola sestra Mgr. Anna Ondrejková Rychtáriková, ktorá túto ponuku prijala. Brat farár informoval, že oslovený bol aj brat Mgr. Peter Madaj, ale ten túto ponuku odmietol a tak dnes o tomto návrhu nebudeme hlasovať.
     Brat dozorca ďalej poznamenal, že sestra Mária Krajčová bola nielen presbyterka, ale aj predsedníčka revíznej komisie, a tak po jej odchode ostalo miesto predsedu voľné. Nakoľko ide o dôležitú funkciu a je potrebné, aby ju vykonával niekto, kto sa v problematike účtovníctva aj vyzná, predsedníctvo CZ oslovilo sestru Izabelu Králikovú s ponukou zaujať miesto predsedu revíznej komisie. Sestra Králiková túto ponuku prijala. Po odchode sestry Krajčovej zostalo jedno miesto v revíznej komisii voľné, a preto predsedníctvo CZ oslovilo sestru Valériu Mondokovú, ktorá súhlasila, že v prípade zvolenia, doplní členov v revíznej komisii. Predsedníctvo CZ apelovalo na prítomných konventuálov, že ak má niekto návrh na doplnenie nových presbyterov, ale aj kostolníkov, tak predsedníctvo CZ sa takýmto návrhom bude určite zaoberať, nakoľko máme málo kostolníkov a z toho, len jedného chlapa.
Sestra Klátiková navrhla, aby voľby prebehli verejne. Prítomní konventuáli jednohlasne prijali tento návrh. 
Hlasovanie za verejnú voľbu: za: 38, proti: 0
Voľba Mgr. Anny Ondrejkovej Rychtárikovej do presbyterstva. Hlasovanie: za: 38, proti: 0.
Voľba sestry Izabeli Králikovej za predsedu revíznej komisie. Hlasovanie: za: 38, proti: 0
Voľba  sestry Valérie Mondokovej ako člena revíznej komisie. Hlasovanie: za: 38, proti : 0
Konvent jednohlasne volí do funkcie presbyterky Mgr. Annu Ondrejkovú Rychtárikovú, za predsedu revíznej komisie sestru Izabelu Králikovú a za člena revíznej komisie sestru Valériu Mondokovú.

Bod č. 8: Návrh zmluvy so spoločnosťou AGRI MILUS s.r.o. o prenájme pozemku
Brat dozorca informoval prítomných, že po výmene pozemku s pánom Kušickým, sa stará o pozemok (vedený na LV 3542, parcela č. 1328/23 vo výmere 4 082 m²) za Bystrianskym pán Síkeľa, ktorý by ho chcel oficiálne do prenájmu. V návrhu zmluvy so spoločnosťou AGRI MILUS, s.r.o., ktorá bude uzavretá od 1.1.2026 na 10 rokov, je ročný nájom navrhnutý na sumu 80 eur za 1 ha, čo predstavuje pri výmere 4 082 m² sumu 32,65 Eur.
     Zborový konvent jednohlasne prijal návrh zmluvy so spoločnosťou AGRI MILUS, s.r.o..
Hlasovanie: Za: 38, proti:0

Bod č. 9: Cirkevný príspevok
     Brat farár Mgr. Michal Meliško oboznámil prítomných, že koncom júna zasadala synoda, ktorá prijala niekoľko zmien. Synoda schválila minimálnu sumu cirkevného príspevku. Suma bude naviazaná na minimálnu mzdu, minimálny cirkevný príspevok bude 2% z minimálnej mzdy (na tento rok: 18,30 eur, budúci rok cca. 19,44 eur) pre dospelého člena a 1% pre nedospelého člena 1% (na tento rok 9,15 eur, budúci rok cca. 9,72 eur). Táto zmena by sa mala preniesť aj do štatútov cirkevných zborov. Nakoľko sa suma bude každý rok zvyšovať, presbyterstvo navrhlo sumu 20 eur pre dospelého a 10 pre nedospelého člena, aby sme túto sumu nemuseli každý rok zvyšovať, aj keď, keďže to bude nariadené, schváleniu by to nepodliehalo. Brat dozorca informoval, že sme to na presbyterstve dopodrobna prebrali. Podotkol, že takto sa prenesie financovanie na väčšinu. Brat farár doplnil, že na túto zmenu budú nadväzovať následne aj ďalšie zmeny. Na jeseň bude synoda schvaľovať to, že platenie príspevku sa prenesie do ústavy a následné neplatenie bude mať dôsledky, ako napríklad nemožnosť byť volený do funkcie. 
     Sestra Kocurová sa opýtala, prečo to vlastne schvaľujeme, keď to schválila synoda. Brat farár jej ozrejmil, že to schvaľujeme kvôli tomu, že sme určili výšku príspevku na 20 eur pre dospelého člena a 10 eur pre nedospelého člena, nakoľko sumy príspevku naviazané na minimálnu mzdu vychádzajú na centy, takže takéto sumy by sa ťažko vyberali aj vyberačom cirkevného príspevku.
Ďalej sa sestra Kocurová opýtala, či budeme schvaľovať aj formu výberu, ktorá by mohla byť buď osobne na fare alebo zaslaná na účet, aby sme nemuseli za členmi CZ chodiť. Brat farár povedal, že ak si to schválime, tak sa nám určite výber príspevku zníži, lebo ľudia, ktorý napríklad nechodia do kostola, tak od nich príspevok pravdepodobne nevyberieme. Sestra Kocurová podotkla, že treba informovať aj v oznamoch, že cirkevný príspevok majú členovia platiť na účet alebo osobne na fare. 
Sestra Krajčíková uviedla, že veľa členov nechodí do kostola, tak ani nevedia, že majú nejaký cirkevný príspevok platiť, nakoľko v mnohých rodinách to funguje tak, že rodič alebo starý rodič platí cirkevný príspevok za celú rodinu. Brat farár poznamenal, že ak sa chceme venovať viac téme formy výberu príspevku, tak by sme to mohli prebrať na presbyterstve.
Hlasovanie: za: 38 proti: 0
     Zborový konvent jednohlasne schválil zvýšenie cirkevného príspevku pre dospelého člena CZ na sumu 20 Eur a pre nedospelého člena CZ na sumu 10 Eur od januára 2027.


Bod č. 10: Oprava skladu
     Brat dozorca Ondrejkov informoval prítomných konvetuálov, že posledné roky sa prerábal Škultétyho dom, no nedokončená zostala zadná miestnosť, ktorú by sme chceli dorobiť, aby sme túto miestnosť mohli využívať ako sklad. Brat dozorca vymenoval, aké konkrétne murárske, ale aj elektrikárske práce tam treba realizovať. Následne brat dozorca oboznámil prítomných s cenovou ponukou od brata Ľuba Mackova, ktorý je spoločníkom v stavebnej firme MPB Company, s.r.o.. V ponuke nacenil pán Mackov stavebné práce a materiál nasledovne: 
Vnútorné omietky v celkovej cene 3 075 Eur:	cena za materiál 984 Eur,
	                                                                 	cena práce: 2091 Eur.
Realizácia podlahy v celkovej cene 984 Eur: 	cena za materiál 615 Eur, 
							cena práce: 369 Eur.
Celkové náklady v tomto prevedení sú 4 059 Eur: materiál 1 599 Eur a cena práce 2 460 Eur.
Brat dozorca informoval, že rekonštrukciu stropu by sme chceli riešiť svojpomocne. Brat poddozorca Ján Greguš urobil kalkuláciu na materiál, v ktorej sa počíta so zakúpením OSD dosiek vo výmere 35 m² a materiálu na nátery v cene cca. 640 Eur. Práce budú realizované svojpomocne.
     Brat dozorca ďalej informoval, že dal urobiť cenovú ponuku aj na elektroinštaláciu u pána Seiferta - spoločnosť MSK systémy s.r.o., ktorý robil elektrinu aj v Škultétyho dome. Brat dozorca uviedol, že pôvodná inštalácia ostala nepoužiteľná, preto dal vypracovať ponuku elektroinštalácie vo vnútorných a vonkajších priestoroch zadnej miestnosti Škultétyho domu, ako aj v garáži. Pán Seifert zaslal cenovú ponuku, v ktorej náklady na materiál predstavujú sumu 1 377,70 Eur a za prácu 2644,50Eur, celové náklady v sume 4 020,20 Eur. Brat dozorca s pánom Seifertom ešte nekomunikoval o tejto cenovej ponuke, nakoľko mu ju poslal len večer pred konaním konventu. Brat dozorca uviedol, že sme právnická osoba, čiže musíme mať urobený projekt aj revíziu na elektrinu a podľa dozorcu, by bolo nepraktické, aby sme nedokončili elektroinštaláciu aj revíziu s touto firmou, nakoľko ju robili aj v ostatných miestnostiach Škultétyho domu. Cenu bude brat dozorca ešte konzultovať. Brat Ondrejkov navrhol schváliť tieto ponuky, aby bol sklad dokončený. 
     Brat kurátor Klátik považuje cenovú ponuku na elektroinštaláciu za vysokú a navrhuje získať aj iné cenové ponuky. Aj ďalší konventuáli mali podobný názor a z diskusie vyplynulo, že o cenovej ponuke na elektroinštaláciu dnes nebudeme hlasovať. 
     Sestra Kocurová sa opýtala, či je v ponukách vyčíslené, aká je hodinová práca alebo cena na m². Brat dozorca uviedol, že je to dobrá cena za prácu, nakoľko tam je 65 m² na stenách, kde sa bude ťahať omietka, sieťka a ďalších 65 m² podlahovej plochy. V inej ponuke chceli za murárske práce sumu 4 000 Eur. 
     Nakoľko z diskusie vyšlo, že nebudeme hlasovať o ponuke na elektroinštaláciu, brat dozorca dal hlasovať za návrh cenovej ponuky na murárske práce od spoločnosti MPB Company, s.r.o. a nákup materiálu na strop zborového skladu.
     Zborový konvent jednohlasne schvaľuje návrh cenovej ponuky od spoločnosti MPB Company, s.r.o. na realizáciu stavebných prác v zadnej miestnosti Škultétyho domu a nákup materiálu na strop zborového skladu.
Hlasovanie: za: 38, proti: 0.

Bod č.11: Rôzne
     Brat dozorca Ondrejkov apeloval na prítomných, aby pouvažovali nad vhodným kandidátom na miesto kostolníka, nakoľko ich je málo a brat Holec je momentálne jediný chlap kostolník, no aj on je často pracovne mimo mesta. 
     Ďalej brat dozorca uviedol, že ešte, keď tu boli farári Rumanovci, tak v letných mesiacoch počas horúčav spávali v spodných miestnostiach fary a rovnako tak museli v lete urobiť aj brat farár Meliško s rodinou, nakoľko na hornom poschodí sa nedalo kvôli teplu vydržať. Brat dozorca oboznámil prítomných, že uvažujeme o kúpe klimatizácie na horné poschodie fary a momentálne získavame cenové ponuky.
     Na záver brat dozorca informoval, že 22. januára 2027 bude CZ opäť organizovať ples, momentálne sa rieši výber miesta a ďalšie organizačné veci. Ďalej uviedol, že výťažok z tomboly z minulého plesu je určený na obnovu ozvučenia v kostole, no nakoľko realizácia tohto zámeru bude finančne náročnejšia, aj ďalší výťažok by sme chceli použiť na tento účel. Doteraz máme na ozvučenie približne 2 000 Eur, z toho 1100 Eur prispeli rodičia konfirmandov a cca. 900 Eur bol výťažok z tomboly. O tomto návrhu dal brat dozorca hlasovať.
     Zborový konvent prijal návrh, aby výťažok z tomboly na plese v r. 2027 bol určený na obnovu ozvučenia v kostole.
Hlasovanie: za: 37, proti: 1.

Bod č. 12: Predloženie návrhu na uznesenie z rokovania volebného konventu
Návrh na uznesenie z rokovania predložil brat dozorca nasledovne:

Uznesenie č. 3/2026/Konv./VK, ktorým zborový a volebný konvent CZ ECAV Veľký Krtíš, konaný dňa 4. októbra 2026: 

I./ Volí: 
· Do funkcie presbyterky Mgr. Annu Ondrejkovú Rychtárikovú: Hlasovanie: za: 38, proti: 0
· Do funkcie predsedu revíznej komisie Izabelu Králikovú. Hlasovanie: za: 38, proti: 0
· Za člena revíznej komisie Valériu Mondokovú. Hlasovanie: za: 38, proti: 0.
II./ Schvaľuje: 
· Návrh zmluvy so spoločnosťou AGRI MILUS s.r.o. o prenájme pozemku. 
· Návrh na zvýšenie cirkevného príspevku pre dospelého člena CZ na sumu 20 Eur a pre nedospelého člena CZ na sumu 10 Eur od januára 2027.
· Návrh cenovej ponuky od spoločnosti MPB Company, s.r.o. na realizáciu stavebných prác v zadnej miestnosti Škultétyho domu v celkovej sume 4 059 €.
· Návrh na zakúpenie materiálu na strop zborového skladu p. Gregušom v sume 640 €.
· Návrh, aby výťažok z tomboly z plesu v r. 2027 bol použitý na obnovu ozvučenia       v kostole.

Uznesenie bolo schválené jednomyseľne. 

Bod č. 13: Modlitba
Brat zborový dozorca Mgr. Jaroslav Ondrejkov ukončil volebný konvent krátkou modlitbou. 

Vo Veľkom Krtíši dňa 4. októbra 2026


Zápisnicu vyhotovila:

Ing. Zuzana Mondoková, zborová pokladníčka: 		...........................................


Predsedníctvo zborového konventu:  

Mgr. Michal Meliško, zborový farár:   		...........................................


Mgr. Jaroslav Ondrejkov, zborový dozorca: 		...........................................


Overovatelia zápisnice:

Anna Kocurová, zborová presbyterka			..............................................		

Erik Klátik, zborový kurátor					..............................................














Uznesenie
z rokovania zborového a volebného konventu Cirkevného zboru ECAV na Slovensku Veľký Krtíš, uskutočneného dňa 4. októbra 2026 
v Chráme Božom vo Veľkom Krtíši

Návrh na uznesenie z rokovania predložil brat dozorca Mgr. Jaroslav Ondrejkov nasledovne:
Uznesenie č. 3/2026/Konv./VK, ktorým volebný konvent CZ ECAV Veľký Krtíš, konaný dňa 4. októbra 2026: 

I./ Volí: 
· Do funkcie presbyterky Mgr. Annu Ondrejkovú Rychtárikovú: Hlasovanie: za: 38, proti: 0
· Do funkcie predsedu revíznej komisie Izabelu Králikovú. Hlasovanie: za: 38, proti: 0
· Za člena revíznej komisie Valériu Mondokovú. Hlasovanie: za: 38, proti: 0.
II./ Schvaľuje: 
· Návrh zmluvy so spoločnosťou AGRI MILUS s.r.o. o prenájme pozemku. 
· Návrh na zvýšenie cirkevného príspevku pre dospelého člena CZ na sumu 20 Eur a pre nedospelého člena CZ na sumu 10 Eur od januára 2027.
· Návrh cenovej ponuky od spoločnosti MPB Company, s.r.o. na realizáciu stavebných prác v zadnej miestnosti Škultétyho domu v celkovej cene 4 059 Eur.
· Návrh na zakúpenie materiálu na strop zborového skladu p. Gregušom v sume 640 €.
· Návrh, aby výťažok z tomboly z plesu v r. 2027 pôjde na obnovu ozvučenia               v kostole.

Hlasovanie: za 38, proti 0. 
Uznesenie bolo schválené jednomyseľne. 

Vo Veľkom Krtíši dňa 4. októbra 2026

Zápisnicu vyhotovila:

Ing. Zuzana Mondoková, zborová pokladníčka: 		...........................................

Predsedníctvo zborového konventu:  

Mgr. Michal Meliško, zborový farár:   		...........................................


Mgr. Jaroslav Ondrejkov, zborový dozorca: 		...........................................


Overovatelia zápisnice:

Anna Kocurová, zborová presbyterka			..............................................		

Erik Klátik, zborový kurátor					..............................................

